## Zakon o ovlaštenjima Vlade Republike Hrvatske da propisuje privremene mjere za zaštitu gospodarskih interesa Republike

### NN 52/1990 (12.12.1990.), Zakon o ovlaštenjima Vlade Republike Hrvatske da propisuje privremene mjere za zaštitu gospodarskih interesa Republike

# SABOR REPUBLIKE HRVATSKE

Na temelju člana 389. Ustava Republike Hrvatske. donosim

## UKAZ

### o proglašenju Zakona o ovlaštenjima Vlade Republike Hrvatske da propisuje privremene mjere za zaštitu gospodarskih interesa Republike

Proglašava se Zakon o ovlaštenjima Vlade Republike Hrvatske da propisuje
privremene mjere za zaštitu gospodarskih interesa Republike koji je Sabor
Republike Hrvatske donio na sjednici Vijeća udruženog rada 7. prosinca
1990, na sjednici Vijeća općina 7. prosinca 1990. i na sjednici Društveno-politićkog
vijeća 7. prosinca 1990.

Klasa: 011-01/90-02/45

Urbroj: 71-90-1

Zagreb, 10. prosinca 1990.

Predsjednik Republike Hrvatske

**dr. Franjo Tuđman, v. r.**

---

## ZAKON

### o ovlaštenjima Vlade Republike Hrvatske da propisuje privremene mjere za zaštitu gospodarskih interesa Republike

Članak 1.

Radi zaštite gospodarskih interesa Republike Hrvatske, te sprečavanja
i otklanjanja šteta koje pravnim i fizičkim osobama čije je sjedište odnosno
prebivalište na teritoriju Republike Hrvatske nastaju aktima organa drugih
republika kojima se narušava ravnopravnost na jedinstvenom jugoslavenskom
tržištu, stvara monopolski položaj i stvaraju neravnopravni odnosi u poslovanju
ili narušavaju drugi ekonomski odnosi, Vlada Republike Hrvatske može propisivati
i provoditi privremene mjere u skladu s ovim zakonom.

Članak 2.

Vlada Republike Hrvatske može:

1. propisati za pravne i fizičke osobe sa sjedištem odnosno prebivalištem
na teritoriju republika iz članka 1 ovoga zakona da na teritoriju Republike
Hrvatske za određene proizvode i usluge plaćaju poseban porez na promet
roba i usluga ili posebne takse za isticanje tvrtke, poslovni prostor i
građevinsko zemljište (u vlasništvu, zakupu ili na korištenju), odmarališta,
zgrade ili posebne dijelove zgrade koji se sezonski ili povremeno koriste
za odmor ili oporavak te odrediti njihovu visinu i vrijeme trajanja;

2. propisati oslobađanja odnosno izvršiti povrat u cjelini ili djelomično
poreza na promet i drugih davanja na robe i usluge kojima se na teritoriju
Republike Hrvatske supstituira ponuda robe i usluge pravnih osoba sa sjedištem
na teritoriju republika iz članka 1. ovoga zakona;

3. propisati i poduzeti i druge mjere kojima se otklanjaju poremečaji
na tržištu nastali kao posljedica primjene mjera republika iz članka 1.
ovoga zakona.

Članak 3.

Pod prebivalištem odnosno sjedištem u smislu odredaba ovoga zakona razumijeva
se prebivalište odnosno sjedište koje je postojalo na dan stupanja na snagu
ovoga zakona. U propisivanju mjera iz članka 2. točke 1. ovoga zakona Vlada
Republike Hrvatske može određene mjere propisati i za državljane republika
iz članka 1. ovoga zakona koji imaju prebivalište na teritoriju Republike
Hrvatske, te da iz primjene mjera iskljjuči državljane Republike Hrvatske
sa prebivalištem na teritoriju drugih republika.

Članak 4.

Kod propisivanja mjera iz članka 2. ovoga zakona Vlada Republike Hrvatske
može propisati i sankcije za privredne prijestupe i preleršaje u provođenju
tih mjera.

Članak 5.

Ovaj zakon stupa na snagu slijedećega dana od dana objave u "Narodnim
novinama".

Klasa: 022-03//90-01/19

Zagreb, 7. prosinca 1990.

SABOR REPUBLIKE HRVATSKE

Predsjednik Vijeća udruženog rada

**Ivan Matija, v. r.**

Predsjednik Sabora

**dr. Žarko Domljan, v. r**

Predsjednik Vijeća općina

**Slavko Degoricija, v. r.**

Predsjednik Društveno-političkog vijeća

**Ivan Vekić, v. r.**

Zakon, NN 52/1990-968